Document ID: 32014R0380

TARYBOS REGLAMENTAS (ES) Nr. 380/2014
2014 m. balandžio 14 d.
kuriuo iš dalies keičiamas Reglamentas (ES) Nr. 1284/2009, kuriuo Gvinėjos Respublikai nustatomos tam tikros specialios ribojančios priemonės
EUROPOS SĄJUNGOS TARYBA,
atsižvelgdama į Sutartį dėl Europos Sąjungos veikimo, ypač į jos 215 straipsnio 1 dalį,
atsižvelgdama į 2010 m. spalio 25 d. Tarybos sprendimą 2010/638/BUSP dėl ribojamųjų priemonių Gvinėjos Respublikai (1),
atsižvelgdama į bendrą Sąjungos vyriausiojo įgaliotinio užsienio reikalams ir saugumo politikai bei Komisijos pasiūlymą,
kadangi:
(1)
Tarybos reglamentu (ES) Nr. 1284/2009 (2) Gvinėjos Respublikai nustatytos tam tikros ribojamosios priemonės, remiantis Tarybos bendrąja pozicija 2009/788/BUSP (3) (pakeista Sprendimu 2010/638/BUSP). Tos priemonės apima draudimą teikti su karine įranga susijusią techninę pagalbą ir finansinę paramą bei kitas paslaugas ir įrangos, kuri gali būti naudojama vidaus represijoms, pardavimo, tiekimo, perdavimo ar eksporto embargą;
(2)
2014 m. kovo 14 d. Taryba priėmė Sprendimą 2014/213/BUSP (4), kuriuo iš dalies keičiamas Sprendimas 2010/638/BUSP ir panaikinamas ginklų ir įrangos, kuri gali būti naudojama vidaus represijoms, embargas;
(3)
kai kuriems tų priemonių panaikinimo aspektams taikoma Sutartis dėl Europos Sąjungos veikimo, todėl siekiant visų pirma užtikrinti, kad ekonominės veiklos vykdytojai visose valstybėse narėse jas taikytų vienodai, toms priemonėms įgyvendinti būtina imtis reguliavimo veiksmų Sąjungos lygmeniu;
(4)
todėl Reglamentas (ES) Nr. 1284/2009 turėtų būti atitinkamai iš dalies pakeistas,
PRIĖMĖ ŠĮ REGLAMENTĄ:
1 straipsnis
Reglamentas (ES) Nr. 1284/2009 iš dalies keičiamas taip:
1)
1 straipsnio a, b ir c punktai išbraukiami.
2)
2, 3, 4 ir 5 straipsniai išbraukiami.
3)
7 straipsnis pakeičiamas taip:
„7 straipsnis
Fiziniams arba juridiniams asmenims, subjektams ar organizacijoms,kurie leido naudotis lėšomis ar ekonominiais ištekliais, neužtraukiama jokia atsakomybė už 6 straipsnio 2 dalyje nustatytų draudimų nesilaikymą, jei jie nežinojo ir neturėjo pagrindo įtarti, kad jie savo veiksmais šiuos draudimus pažeis.“
4)
I priedas išbraukiamas.
5)
III priedas pakeičiamas tekstu, pateiktu šio reglamento priede.
2 straipsnis
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Liuksemburge 2014 m. balandžio 14 d.

Labels: 3
18
5